Ragnhild Lund Ansnes

Ragnhild Lund Ansnes (født 1975 i Alta) er en norsk forfatter, journalist, konferansier og foredragsholder.

Hun har siden 2007 studert de mellommenneskelige perspektivene i toppfotballen med Liverpool FC som utgangspunkt. Hun har skrevet to offisielle klubbøker for Liverpool FC (Liverpoolhjerter i 2010 og Liverpoolhelter i 2012), og er den første kvinnen som har skrevet offisielle klubbøker for klubben.

I 2016 kom hennes tredje bok om de mellommenneskelige relasjonene i fotball, Liverpoolkapteiner. Ledelse og lidenskap der hun har møtt og intervjuet 16 av de største gjenlevende kapteinene fra Ron Yeats (1961 - 1970) til og med Steven Gerrard (2003 - 2013). Hun har vært redaktør på den norske utgivelsen av Liverpool FC-manageren Bill Shanklys eneste selvbiografi Shankly - Rett fra hjertet i 2013. 

Lund Ansnes var programleder i Norgesglasset, NRK P1, i flere år.

Bibliografi 
 (2010) Liverpoolhjerter 
 (2012) Liverpoolhelter 
 (2013) Shankly – Rett fra hjertet 
 (2016) Liverpoolkapteiner. Ledelse og lidenskap
 (2020) Verdens beste Liverpool - you'll never walk alone

Referanser

Eksterne lenker 
 
 
 

Norske forfattere
Programledere for NRK
Personer fra Alta kommune
Fødsler i 1975